Ing Kajawèn sampun ngêwrat pawartos ringkêsan pangantèn ing Mangkunagaran. Kados para maos sampun sagêd ngintên piyambak mênggahing gênging pamiwahan ing kala dhauping pangantèn. Sadaya wau sagêd kapiridakên saking kawontênaning gambar-gambar. Ing Kajawèn dintên punika ngêwrat gambar-gambaripun, nginggil: pangantèn sakalihan. Ngandhap kiwa: Gusti Kangjêng Ratu Timur kalihan Tuwan Gupêrnur Orie. Ngandhap têngên: panggihing pangantèn, nalika pangantèn kakung wontên ing pringgitan.